CELEX: 22011D0049
Language: fi
Date: 2011-05-20 00:00:00
Title: ETA:n sekakomitean päätös N:o 49/2011, annettu 20 päivänä toukokuuta 2011 , ETA-sopimuksen liitteen II (Tekniset määräykset, standardit, testaus ja varmentaminen) muuttamisesta

28.7.2011   
            
            
               FI
            
            
               Euroopan unionin virallinen lehti
            
            
               L 196/27
            
         ETA:n SEKAKOMITEAN PÄÄTÖS
   N:o 49/2011,
   annettu 20 päivänä toukokuuta 2011,
   ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite II muutettiin 4 päivänä joulukuuta 2009 annetulla ETA:n sekakomitean päätöksellä N:o 125/2009 (1).
            
         
               (2)
            
            
               Mittayksikköjä koskevan jäsenvaltioiden lainsäädännön lähentämisestä annetun neuvoston direktiivin 80/181/ETY muuttamisesta 11 päivänä maaliskuuta 2009 annettu Euroopan parlamentin ja neuvoston direktiivi 2009/3/EY (2) olisi otettava osaksi sopimusta.
            
         
               (3)
            
            
               Muista kuin itsetoimivista vaaoista 23 päivänä huhtikuuta 2009 annettu Euroopan parlamentin ja neuvoston direktiivi 2009/23/EY (3) olisi otettava osaksi sopimusta.
            
         
               (4)
            
            
               Mittauslaitteita ja metrologisia tarkastusmenetelmiä koskevista yleisistä säännöksistä 23 päivänä huhtikuuta 2009 annettu Euroopan parlamentin ja neuvoston direktiivi 2009/34/EY (4) olisi otettava osaksi sopimusta.
            
         
               (5)
            
            
               Mittauslaitteista annetun Euroopan parlamentin ja neuvoston direktiivin 2004/22/EY muuttamisesta siltä osin kuin on kyse laitekohtaisten liitteiden MI-001–MI-005 mukaisten suurimpien sallittujen virheiden hyväksikäytöstä 10 päivänä marraskuuta 2009 annettu komission direktiivi 2009/137/EY (5) olisi otettava osaksi sopimusta.
            
         
               (6)
            
            
               Direktiivillä 2009/23/EY kumotaan neuvoston direktiivi 90/384/ETY (6), joka on otettu osaksi sopimusta ja joka näin ollen olisi poistettava sopimuksesta.
            
         
               (7)
            
            
               Direktiivillä 2009/34/EY kumotaan neuvoston direktiivi 71/316/ETY (7), joka on otettu osaksi sopimusta ja joka näin ollen olisi poistettava sopimuksesta,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liitteessä II oleva IX luku seuraavasti:
   
               1)
            
            
               Korvataan 1 kohdan (neuvoston direktiivi 71/316/ETY) teksti seuraavasti:
               ”32009 L 0034: Euroopan parlamentin ja neuvoston direktiivi 2009/34/EY, annettu 23 päivänä huhtikuuta 2009, mittauslaitteita ja metrologisia tarkastusmenetelmiä koskevista yleisistä säännöksistä (EUVL L 106, 28.4.2009, s. 7).
               Tätä sopimusta sovellettaessa direktiivin säännöksiä koskevat seuraavat mukautukset:
               
                           a)
                        
                        
                           Lisätään liitteessä I olevan 3.1 kohdan ensimmäisessä luetelmakohdassa ja liitteessä II olevan 3.1.1.1.a kohdan ensimmäisessä luetelmakohdassa olevaan sulkeissa olevaan tekstiin seuraava:
                           ”FL Liechtenstein, IS Islanti, N Norja”.
                        
                     
                           b)
                        
                        
                           Täydennetään liitteessä II olevassa 3.2.1 kohdassa tarkoitetut piirustukset merkkien FL, IS ja N osalta tarvittavilla kirjaimilla.”
                        
                     
         
               2)
            
            
               Lisätään 24 kohtaan (neuvoston direktiivi 80/181/ETY) luetelmakohta seuraavasti:
               
                           ”—
                        
                        
                           
                              32009 L 0003: Euroopan parlamentin ja neuvoston direktiivi 2009/3/EY, annettu 11 päivänä maaliskuuta 2009 (EUVL L 114, 7.5.2009, s. 10).”
                        
                     
         
               3)
            
            
               Korvataan 27 kohdan (neuvoston direktiivi 90/384/ETY) teksti seuraavasti:
               ”32009 L 0023: Euroopan parlamentin ja neuvoston direktiivi 2009/23/EY, annettu 23 päivänä huhtikuuta 2009, muista kuin itsetoimivista vaaoista (EUVL L 122, 16.5.2009, s. 6).”
            
         
               4)
            
            
               Lisätään 27b kohtaan (Euroopan parlamentin ja neuvoston direktiivi 2004/22/EY) luetelmakohta seuraavasti:
               
                           ”—
                        
                        
                           
                              32009 L 0137: komission direktiivi 2009/137/EY, annettu 10 päivänä marraskuuta 2009 (EUVL L 294, 11.11.2009, s. 7).”
                        
                     
         2 artikla
   Direktiivien 2009/3/EY, 2009/23/EY, 2009/34/EY ja 2009/137/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 21 päivänä toukokuuta 2011, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (8).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 20 päivänä toukokuuta 2011.
      
         
            ETA:n sekakomitean puolesta
         
         
            Väliaikainen puheenjohtaja
         
         Gianluca GRIPPA
      
   
   
      (1)  EUVL L 62, 11.3.2010, s. 11.
   
      (2)  EUVL L 114, 7.5.2009, s. 10.
   
      (3)  EUVL L 122, 16.5.2009, s. 6.
   
      (4)  EUVL L 106, 28.4.2009, s. 7.
   
      (5)  EUVL L 294, 11.11.2009, s. 7.
   
      (6)  EYVL L 189, 20.7.1990, s. 1.
   
      (7)  EYVL L 202, 6.9.1971, s. 1.
   
      (8)  Valtiosäännön asettamista vaatimuksista ei ole ilmoitettu.